Fra første kontakt var der rigtig god kommunikation. Alex og Brian var meget hjælpsomme i forhold til alle ting vedrørende vores besøg. Vores værelse var rigtig fint, der var pænt og rent og det var som det så ud til på billederne. Der var også en dejlig have, hvor vi spiste vores morgenmad. Alex og Brian er behagelige mennesker og der var god mulighed for at snakke med dem, men hvis man foretrak det mere privat, så var det bare helt i orden. Da vi ankom sent om aftenen, så var Alex så rar at han hentede os ved Beckenham Station, det var rigtig dejligt, og man følte sig fra første minut meget velkommen. At føle sig hjemme, når man er gæst er en rigtig god følelse, og det gjorde man i den grad hos Brian og Alex. Jeg vil varmt anbefale det til alle, og vi skal med sikkerhed bo ved dem igen, når vi skal til London næste gang.